Jumpin’ Jack Flash - Wikipedia

# Jumpin’ Jack Flash

### Vun Wikipedia

Filmdaten
Plattdüütsch Titel: | —
Originaltitel: | Jumpin’ Jack Flash
Düütsch Titel: | Jumpin’ Jack Flash
Produkschoonsland: | USA
Johr vun’t Rutkamen: | 1986
Läng: | 101 Minuuten
Originalspraak: | Engelsch
Öllersfreegaav in Düütschland: | FSK –
Filmkru
Speelbaas: | Penny Marshall
Dreihbook: | David Franzoni Patricia Irving J.W. Melville Chris Thompson
Produkschoon: | Lawrence Gordon Joel Silver
Musik: | Thomas Newman
Kamera: | Matthew F. Leonetti
Snitt: | Mark Goldblatt
Dorstellers

- Whoopi Goldberg: Terry Doolittle
- Stephen Collins: Marty Phillips
- John Wood: Jeremy Talbott
- Carol Kane: Cynthia
- Annie Potts: Liz Carlson
- Peter Michael Goetz: James Page
- Roscoe Lee Browne: Archer Lincoln
- Sara Botsford: Lady Sarah Billings
- Jeroen Krabbé: Mark Van Meter
- Vyto Ruginis: Carl
- Jonathan Pryce: Jack
- James Belushi: Talbots Handlanger
- Tracey Ullman: Fiona

Jumpin’ Jack Flash is de Titel vun en US-amerikaansche Filmkummedie vun 1986. De Titel speelt op dat bekannte Leed mit de lieken Titel vun de Musikgrupp The Rolling Stones an.

## [Ännern] Inholt

Terry Doolittle arbeit in en Grootruumbüro in en Bank un kümmert sik üm dor an’n Rekner üm dat Transfereeren vun Geldbedrääg. Mitünner, wenn ehr langwielig is, klönt se geern mit de utlännsch Kollegen un kriggt deswegen ok al Arger mit den Baas. Op en Dag kriggt se op ehr’n Kieker en Naricht vun en Frömden. Se finndt rut, dat op de annern Siet en britschen Geheemagent is, de in böse Mucken stickt un Help bruukt. De nöömt sik Jack un hett sien Naricht verslötelt mit en Begreep ut dat Leed. Terry kriggt dat Woort rut un kann mit em Kontakt hollen. As Terry na de britsche Bottschopp geiht, üm en Bott vun Jack to överbringen, warrt se torüchwiest un warrt op mol överwacht.

Op Anwiesen vun Jack hollt se ut sien Wahnung en Braadpann un nimmt Kontakt op mit Agenten, vun denen de Naams achtern op de Pann inritzt sünd. Een dorvun dröpt se ok an, man as se sik drapen wüllt, warrt de Agent doodschaten un Terry löpt vun nu an vun een Gefahr in de neegste. Twüschen CIA un KGB findt Terry an’n End en Weg, den Spion free to kriegen.

As se em later drapen will, üm mit em Eten to gahn, kann Jack nich kommen. Terry is dalslaan un ok ’n beten suer op em, man in’n tweeten Anloop klappt dat denn un beide künnt sik in de Arms sluten.

## [Ännern] Kritiken

Roger Ebert hett in de Chicago Sun-Times vun’n 10. Oktober 1986 schreven, dat an den Film blots Whoopi Goldberg intressant un originell is. He kritiseer dat Dreihbook un de „unsekere“ Regie vun Penny Marshall.[1]

## [Ännern] Bornen

1. ↑ „Chicago Sun-Times“

## [Ännern] Weblenken

- Jumpin’ Jack Flash in de Internet Movie Database
- Jumpin’ Jack Flash op Rotten Tomatoes

Vun „http://nds.wikipedia.org../../../j/u/m/Jumpin%E2%80%99_Jack_Flash_62af.html“

Kategorien: Film | Actionfilm | Kummedie | USA

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Deutsch
- English
- Русский